**Návrh na schválenie transferu vo výške 850 000 EUR (zdroj EFRR 85%, EÚ) z alokácie Kooperačnej rady udržateľného mestského rozvoja (KR UMR) Banská Bystrica z opatrenia 1.1.1 do opatrenia 1.1.1 alokácie Rady partnerstva BBSK na základe uznesenia KR UMR Banská Bystrica č. 16/2025 zo dňa 15.1.2025**

**Kooperačná rada UMR Banská Bystrica (ďalej len KR UMR BB) a Rada partnerstva Banskobystrického samosprávneho kraja (ďalej len RP BBSK) majú záujem z pridelených alokácií podporiť realizáciu projektového zámeru integrovanej územnej investície (PZ IÚI): „Regionálne Inovačné centrum ako nástroj rozvoja regionálnej inovačnej politiky pre podporu talentov, akceleráciu inovácií a udržateľný rozvoj“.**

**Žiadosť o transfer vo výške 850 000 EUR z alokácie KR UMR BB z opatrenia 1.1.1** Podpora medzisektorovej spolupráce v oblasti výskumu, vývoja a inovácií a zvyšovanie výskumných a inovačných kapacít v podnikoch **do alokácie RP BBSK** **do opatrenia 1.1.1** Podpora medzisektorovej spolupráce v oblasti výskumu, vývoja a inovácií a zvyšovanie výskumných a inovačných kapacít v podnikoch **bude prerokovaná 15.1. 2025 KR UMR BB a RP BBSK schvaľuje transfer per rollam od 30.12. 2024 do 15.1. 2025.** Uznesenia RP BBSK a KR UMR BB budú doručené členom komisie najneskôr 17.1. 2025.

Banskobystrický samosprávny kraj (ďalej aj „BBSK“) patrí medzi najmenej rozvinuté slovenské regióny vo väčšine smerodajných ukazovateľov inovačnej výkonnosti. Na jednej strane miera využívania vedeckovýskumnej infraštruktúry na vedeckovýskumné aktivity poskytované priemyselným odvetviam na komerčnej báze je v BBSK (a všeobecne na Slovensku) nízka. Výskumné organizácie zatiaľ nie sú plne pripravené na intenzívnejšiu komerčnú spoluprácu s priemyslom. Na druhej strane aj keď v BBSK sídli skupina inovačných firiem, ktoré svoj rast založili na vedeckovýskumných a vývojových aktivitách, tieto sa často nezapájajú do spolupráce s vedeckovýskumnými organizáciami alebo s ďalšími firmami. Pritom firmy vítajú možnosť spolupracovať so študentmi (a ich školiteľmi) na príprave ich bakalárskych alebo diplomových prác, no iné pozitívne príklady sa hľadajú len ťažko. Firmy v BBSK navyše nemajú tendenciu spájať sa a vytvárať siete s inými regionálnymi hráčmi – nepoznajú napr. svojich potenciálnych partnerov či konkurentov v rámci regiónu.

Banskobystrický samosprávny kraj má však potenciál ťažiť z intenzívnejšej spolupráce medzi priemyslom a výskumom. Na strane ponuky má základňu pre výskum a vývoj, ktorá zodpovedá niektorým z jeho kľúčových hospodárskych sektorov, a infraštruktúru pre výskum a vývoj, ktorá bola modernizovaná v predchádzajúcom programovom období. Na strane dopytu má BBSK inovatívne a technologicky vyspelé spoločnosti, ktorých rast je poháňaný výskumom a vývojom s dôrazom na rozvoj a zaujímajú sa o zlepšovanie svojich výrobkov, služieb, obchodných a marketingových modelov. Tieto ciele vo vyspelých firmách zvyčajne sledujú ich interné tímy pre výskum a vývoj. Zároveň malé a stredné regionálne podniky majú záujem o inovácie, ale nemajú interné kapacity na výskum a vývoj, ani ďalšie finančné, technické a personálne zázemie.

Projektový zámer Regionálne Inovačné centrum ako nástroj rozvoja regionálnej inovačnej politiky pre podporu talentov, akceleráciu inovácií a udržateľný rozvoj, ID 569 je v súlade s Integrovanou územnou stratégiou BBSK a spĺňa požiadavky Integrovanej územnej investície. Zároveň je v súlade s nasledujúcimi strategickými a špecifickými cieľmi IÚS BBSK na roky 2022-2027:

Priorita P1 Konkurencieschopná a udržateľná ekonomika

SC 1.1 Zvýšiť inovačnú výkonnosť, produktivitu a pridanú hodnotu regionálnej ekonomiky

1.1.1 Rozšíriť kapacity a modernizovať technickú, inovačnú a výskumnú infraštruktúru v regióne

1.1.2 Zvýšiť kvalitu a dostupnosť ľudského kapitálu v súlade s požiadavkami trhu práce

1.1.3 Zlepšiť spoluprácu medzi podnikmi, vysokými školami a výskumnými organizáciami

1.1.4 Zvýšiť mieru digitalizácie, automatizácie a využívania dát a pokročilých technológií v

podnikateľskom, verejnom i akademickom sektore.

1.1.5 Zvýšiť výkonnosť podnikov v high-tech odvetviach, kreatívnom priemysle,

poľnohospodárstve a cestovnom ruchu so zameraním na MSP

Pri príprave projektu participovali ako hlavní aktéri Technická univerzita vo Zvolene, Univerzita Mateja Bela v Banskej Bystrici, podnikateľské a mimovládne subjekty a mesto Banská Bystrica. Pôvodný zámer bol vytvoriť združenie právnických osôb s účasťou týchto subjektov.

Mesto Banská Bystrica je oprávneným žiadateľom pre aktivity v opatrení 1.1.1, výzva PSK-MIRRI-613-2024-ITI-EFRR, a vyjadrilo vôľu spolupracovať s Banskobystrickým samosprávnym krajom na spoločne naplánovaných aktivitách. Kvôli kapacitným a organizačným dôvodom je vhodnejšie, keď aktivity zastrešuje a koordinuje jeden subjekt so širšou pôsobnosťou, čo je v tomto prípade Banskobystrický samosprávny kraj (BBSK).

BBSK je vo výhodnejšej pozícii vo vzťahu k ostatným zainteresovaným stranám – podnikateľskému sektoru, výskumným inštitúciám a univerzitám, mimovládnym organizáciám pôsobiacim v doménach RIS 3 v celom kraji. Zároveň je zriaďovateľom stredných odborných škôl, ktoré sa tiež podieľajú na celoživotnom vzdelávaní v odboroch RIS3. V súčasnom programovom období je žiadateľom (prijímateľom) synergických projektov v oblasti RIS3 práve pre stredné školy, z ktorých niektoré sú založené na spolupráci výskumného aj podnikateľského sektora (**CURI – SOŠ informačných technológií  – Banská Bystrica – Vzdelávanie pre budúcnosť Industry 4.0 (ID 4107), Dron & Science Center – Veda a technológie pre región – Gymnázium Fiľakovo a ďalšie).**

HLAVNÝ CIEĽ PROJEKTU RIC je Koordinácia a tvorba regionálnej inovačnej politiky v BBSK

ŠPECIFICKÉ CIELE PROJEKTU RIC:

* Vytvorenie a koordinácia Regionálnej inovačnej stratégie
* Vznik Regionálneho inovačného centra v BBSK
* Podpora podnikavosti a tvorivosti ľudí v kraji
* Prepojenie aktérov inovačného ekosystému v kraji
* Akcelerácia inovácií v kraji

**Očakávané výsledky a cieľové skupiny:**

CIEĽOVÉ SKUPINY PROJEKTU RIC:

* začínajúci podnikatelia/start-ups/firmy/klastre
* výskumné inštitúcie
* všetky úrovne škôl – žiaci, študenti, učitelia
* zástupcovia kreatívneho priemyslu
* odborná verejnosť
* široká verejnosť
* zástupcovia samospráv

BBSK bude mať etablovaný systémový prístup riadenia regionálnej inovačnej politiky, t. j. vybudovaný funkčný inovačný ekosystém v kraji, ktorý bude podporovať tvorbu pridanej hodnoty, rast a rozvoj podnikania, rozvoj a komercializáciu výsledkov R&D, lepšiu uplatniteľnosť na pracovnom trhu v zmysle inteligentnej špecializácie, rast zamestnanosti a zamestnanosti s vyššou pridanou hodnotou, rozvoj digitálnych zručností, vyššiu atraktivitu BBSK ako miesta pre život.

BBSK bude mať etablované funkčné Regionálne inovačné centrum, ktoré bude koordinátorom regionálnej inovačnej politiky, hlavným strategickým hýbateľom rozvoja kraja, miestom (one-stop-shop), kde aktéri inovačného ekosystému nájdu informácie, kontakty, expertov, portfólio služieb, technologické vybavenie a nástroje pre rozvoj ich zámerov.

BBSK bude mať vybudovaný systém podpory tvorivosti a podnikavosti, ktorý bude motivovať k štúdiu a podnikaniu v oblasti STEM/STEAM, systém rozvoja digitálnych zručností. Týmto vytvorí priestor na zážitkové vzdelávanie, popularizáciu vedy a techniky, podporu pochopenia významu podnikavosti a inovácií pre budovanie a rozvoj (spoločensky, vedecky) uvedomelej a pro-inovatívne orientovanej generácie, zastavenie odlivu mozgov z kraja, zvýšenie atraktivity kraja a následnú tvorbu miest s vyššou pridanou hodnotou.

BBSK bude mať funkčný systém podpory a sieťovania aktérov inovačného ekosystému formou spolupráce, partnerstiev, tvorby politík. Týmto bude v BBSK zabezpečené urýchlenie prenosu výsledkov vedy, výskumu a vývoja do podnikateľskej praxe a zvýšenie inovačnej výkonnosti v regióne, zároveň sa zvýši prístup podnikateľov, predovšetkým malých a stredných podnikov k výsledkom aplikovaného výskumu, vývoja, k inováciám, k podnikateľským a poradenským službám. Funkčný inovačný ekosystém bude mať za následok zvýšenie počtu inovatívnych podnikov predovšetkým malých a stredných, rozšírenie ich aktivít o technologicky vysoko náročné výrobky a služby, ako aj zvýšenie konkurencieschopnosti a ekonomickej výkonnosti podnikov a samotného regiónu.

Akcelerácia inovácií v BBSK aktívne podporovaná rôznymi vzdelávacími a osvetovými aktivitami sa prejaví v zvýšení inovačnej výkonnosti, produktivity a pridanej hodnoty regionálnej ekonomiky, ako aj v efektívnejšom využívaní priemyselno-právnych riešení, čo bude mať za následok zvýšenie atraktivity regiónu a podporu udržateľného spôsobu života v kraji, ako aj vytvorenie podmienok pre medzinárodnú spoluprácu v oblasti podnikového vývoja a inovácií na regionálnej úrovni.